OpenLLM-France/wikimedia huggingface dataset:
# Propithecus deckenii

Propithecus deckenii Indriidae familiako ugaztun primate espeziea da. Lemur guztiak bezala, Madagaskarreko endemikoa da, Mahajanga eta Toliara iparraldean, uhartearen mendebaldean; Mahavavy ibaiaren iparraldean eta Manambolo ibaiaren hegoaldean, Tsirimbihina ibaia gainditu gabe, Propithecus verreauxiren iparraldeko muga egiten duen lekuan.

## Taxonomia

Iraganean, P. verreauxiren subespezie bat zen. Zenbait autorek uste dute espezie hori P. coronatus-en sinonimo dela. Haren iparraldeko mugak argiak dira, eta Mahavavy eta Betsiboka ibaiek bereizten dituzte, baina ibaiaren jatorriaren aldean hibridoak aurkitu dira; edo uharteetan, non tarteko kolorazioko indibiduoak aurkitu diren. Are gehiago, itsasotik urrunen dagoen eremuan, Bongolava mendigunean, bi espezieen kolore-patroia duten indibiduoak ikusi dira.

## Deskribapena

Bere gorputza 42 eta 48 cm artekoa da, gehi 50 edo 60 cm arteko isatsa, eta 2,5-3 kilogramora bitarteko pisua du; beraz, genero horren barruan espezie txikia da. Bizkarretik, zurixka krematsua da, tonu gorrituak ditu buruan, sorbaldetan eta izterretan. Aurpegia zuria eta beltza da, eta orban zurixka bat du muturrean.

## Bizimodua

Haien dietari, portaerari eta ekologiari buruzko datuak oso urriak dira, eta ez dira askatasunean dauden aleetan aztertu. Hala ere, bi eta hamar ale bitarteko taldeak osatzen dituztela uste da. Baso lehor hostogalkorretan bizi da eta habitataren degradazioarekiko nahiko erresistenteak dirudite. Soalala hiriko eukaliptoetan ere ikusi ahal izan dira. Eguneko bizitza dute eta zuhaitzetan bizi ohi dira.

## Arriskuak

IUCNren Zerrenda Gorrian duen estatusa «galzorian» da, azken hiru belaunaldietan (50 bat urte) biztanleria erdira jaitsi delako, bizi zen azalera-laurden bat galdu duelako. Habitat hori larre bihurtu da aziendarentzat, suteen bidez eta egurra biltzeko deforestazio bidez. Oso litekeena da hurrengo hiru belaunaldietan populazioa berriro %50 murriztea babes-neurririk hartzen ez bada. CITESen I. eranskinak babesten du, eta Madagaskarren eremu babestuen barruan daude populazioak. Ez da ehizatzen, tabua baita banaketa-barruti gehienetan.

## Kanpo estekak

* Datuak: Q1184997
* Multimedia: Propithecus deckenii / Q1184997
* Espezieak: Propithecus deckenii
# Propithecus coquereli

Propithecus coquereli Propithecus generoko tamaina ertaineko lemur bat da. Egun argitan bizi da, Madagaskarren bakarri. Lehen uste zen Propithecus verreauxiren barruko aspiespezie bat zela. Sofia eskualdean bizi da.

## Erreferentziak

* ↑ «The IUCN Red List of Threatened Species» IUCN Red List of Threatened Species (Noiz kontsultatua: 2019-02-13).
* ↑ Mammal species of the world : a taxonomic and geographic reference. (3rd ed. argitaraldia) Johns Hopkins University Press 2005 ISBN 0801882214. PMC 57557352. (Noiz kontsultatua: 2019-02-13).
* ↑ Handbook of the mammals of the world. ISBN 9788496553491. PMC 304148757. (Noiz kontsultatua: 2019-02-13).

## Kanpo estekak

* Datuak: Q1131678
* Multimedia: Propithecus coquereli / Q1131678
* Espezieak: Propithecus coquereli
# Propithecus edwardsi

Propithecus edwardsi Indriidae familiako primate estrepirrinoa da. Madagaskarreko ekialdeko oihan euritsuaren zuhaiztietako endemikoa da.

## Kanpo estekak

* Datuak: Q1202844
* Multimedia: Propithecus edwardsi / Q1202844
* Espezieak: Propithecus edwardsi
# Propithecus diadema

Propithecus diadema arriskuan dagoen sifaka espezie bat da, Madagaskarreko ekialdeko baso tropikaletan bizi diren lemuretako bat. Lemurerik handienetariko bat da, helduak direnean 105 zentimetro inguru, horren erdia isatsa delarik. Malgatxez simpona, simpony edo ankomba joby izenak hartzen ditu.

## Kanpo estekak

* Datuak: Q677608
* Multimedia: Propithecus diadema / Q677608
* Espezieak: Propithecus diadema
# Propithecus perrieri

Propithecus perrieri Madagaskarreko lemur espezie bat da, guztiak bezala, endemikoa.
Bere gorputza 85 zentimetrotik 92 zentimetrora bitartekoa da, eta horietatik 42 eta 46 isatsa da. Banaketa eremu murriztua du uhartearen ipar-ekialdean, Irodo ibaiak iparraldean eta Lokia ibaiak hegoaldean mugatua. Baso lehor hostogalkorretan eta erdi-hezeetan bizi da.
Ilajea ia erabat beltza du. 2-6 aleko taldetan biltzen da. Bere dietan hostoak, fruta heldugabea, pezioloak, kimuak eta loreak sartzen dira. Desagertzeko arriskuan dago; izan ere, munduko 25 primate-espezie mehatxatuenen zerrendan dago.

## Erreferentziak

* 1 2 Garbutt, Nick. (2007). Mammals of Madagascar : a complete guide. New Haven : Yale University Press ISBN 978-0-300-12550-4. (Noiz kontsultatua: 2021-12-26).

## Kanpo estekak

* Datuak: Q1350394
* Multimedia: Propithecus perrieri / Q1350394
* Espezieak: Propithecus perrieri
# Petrolândia (Santa Catarina)

Petrolândia Brasilgo udalerri bat da, Santa Catarina estatuan kokatua. 6.716 biztanle ditu 305,871 km²ko eremuan.

## Ikus, gainera

* Santa Catarina

## Kanpo estekak

* Datuak: Q747168
* Multimedia: Petrolândia (Santa Catarina) / Q747168
# Petrologia

Petrologia arroken elkarteen propietate fisiko, kimiko, mineralogiko, espazial eta kronologikoak eta euren sorrera aztertzen dituen geologiaren atala da.
Petrologiak erabiltzen dituen ikerketa metodoak eta teknikak harrien tasun desberdinak ezagutzera bideratzen dira. Aztertzen dituen tasun batzuk hauek dira: gogortasuna, solidotasuna, kolorea, disolbagarritasuna, irazkortasuna, tasun elektrikoak, optikoak eta magnetikoak, osaera kimikoa eta abar. Azterketa hauek egiteko mikroskopio polarizatzailea, mikroskopio elektronikoa, isla mikroskopioa, X izpiak, difraktometroa, kimika analisia (kualitatiboa eta kuantitatiboa) eta espektrografoa erabiltzen ditu, besteak beste. Azterketa hauen bidez harriak nola eratu ziren jakitera irits daiteke sarritan.
Bi adarretan zatitzen da petrologia: petrografia eta petrogenesia. Petrografiak arroka kristalinoen ezaugarriak argi polarizatuaren bitartez ikertzen ditu, eta petrogenesiak arroken sorrera.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Ikus, gainera

* Geologia
* Mineralogia
* Arroka

## Kanpo estekak

* (Ingelesez) Ipar Karolinako Unibertsitearen harriei buruzko atlasaren webgunea.
* Datuak: Q163082
* Multimedia: Petrology / Q163082
# Petrolândia (Pernambuco)

Petrolândia Brasilgo udalerri bat da, Pernambuco estatuan kokatua. 34.161 biztanle ditu 1.056,595 km²ko eremuan.

## Ikus, gainera

* Pernambuco

## Kanpo estekak

* Datuak: Q2106455
* Multimedia: Petrolândia (Pernambuco) / Q2106455
# Quimixtlán (udalerria)

Quimixtlán Mexikoko udalerri bat da. Puebla estatuan kokatua dago. 2010ean 21.275 biztanle zituen 165,91 km²ko azaleran. Herriburua [[Quimixtlán (Quimixtlán)|Quimixtlán]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q5683625
* Multimedia: Quimixtlán Municipality / Q5683625
# Quimper-2 kantonamendua

Quimper-2 kantonamendua Frantziako kantonamendu bat da. Finistère departamenduan dago, Bretainia (eskualdea) eskualdean. Guztira 1 udalerri ditu eta Quimper da bere hiriburua.

## Kanpo estekak

* Datuak: Q1726867
* Multimedia: Canton de Quimper-2 / Q1726867
# Quimistán

Quimistán Hondurasko Santa Bárbara departamenduko udalerri bat da. 745.3 km²ko azalera du eta 2013ko datuen arabera 43385 biztanle zituen.

## Erreferentziak

* ↑ (Gaztelaniaz) Instituto Nacional de Estadística. Censo de Población y Vivienda 2013. (Noiz kontsultatua: 2020-05-04).

## Kanpo estekak

* Datuak: Q2394900
# Quimper-1 kantonamendua

Quimper-1 kantonamendua Frantziako kantonamendu bat da. Finistère departamenduan dago, Bretainia (eskualdea) eskualdean. Guztira 7 udalerri ditu eta Quimper da bere hiriburua.

## Kanpo estekak

* Datuak: Q1345936
* Multimedia: Canton de Quimper-1 / Q1345936
# Quimpereko barrutia

Quimpereko barrutia Finistère departamenduaren barruan dagoen Frantziako barruti bat da. 296.012 biztanle ditu 2.202 kilometro koadrotan. Guztira 82 udalerri ditu. Bere hiriburua Quimper da.

## Kanpo estekak

* Datuak: Q702161
# Quimperko Arte Ederren Museoa

Quimperko Arte Ederren Museoa (frantsesez: Musée des beaux-arts de Quimper) Bretainiako Quimper hirian dagoen arte museoa nagusia da. Frantzia mendebaldeko arte museo garrantzitsuenetako bat da.

## Historia

Jean-Marie de Silguy (1785-1864) jaunak bere ondarea utzi zion Quimperreko hiriari, museo bat eraikitzeko baldintzapean. Ondare honek 1.200 margolan eta 2.000 marrazki zituen. Udaletxeak Quimperko katedralaren aurrean zituen lurrak utzi zituen horretarako. Joseph Bigot arkitektoak diseinatu zuen eta 1867 eta 1872 artean eraiki zen.

## Lanak

Frantziako margolaritzaren erakusketa aberatsa dauka, baina Herbehereetako eta Italiako artista ugariren lanak ere badaude ikusgai. Margolanik zaharrenak XIV mendekoak dira baina XXI mendekoak ere aurkitzen dira.
Bilduma nagusiak:
* Frantziako eskola: XVII eta XVIII mendeak.
* Iparraldeko eskola (Flandria eta Holanda): XVI eta XVII mendeak.
* Italiako eskola.
* XIX mendeko margolaritza.

## Iruditegia

* Giambattista Pittoni, La Nativité (1730-35 inguruan).
* Cornelis Cornelisz van Haarlem, La première Famille (1582-1592 inguruan).
* Émile Schuffenecker, Côte rocheuse en Bretagne (1886).
* Georges Lacombe, La Forêt au sol rouge (1891).
* Max Jacob, L'Odet devant la préfecture.

## Kanpo estekak

* (Frantsesez) Webgune ofiziala
* Datuak: Q3330220
* Multimedia: Musée des Beaux-Arts de Quimper / Q3330220
# Quimperko Saint-Corentin katedrala

Quimperko Saint-Corentin katedrala (frantsesez: Cathédrale Saint-Corentin de Quimper) Bretainiako Quimper hiriko katedral katolikoa da. 1862an Frantziako monumento historiko izendatu zuten.

## Historia

XI mendeko eliza erromaniko bat zegoen tokian katedral handi bat eraikitzea erabaki zuen Rainaud apezpikuak. 1239an hasi zituzten lanak eta 1287an koroa sagaratu zuten. Hurrengo mendeetan eraikitzen jarraitu zuten baina tartean etenaldi asko izan zituen diru razoak edo arazo politikoak zirela eta. Aurrealdearen lehen harria 1424an ezarri zen eta habearteko kupulak 1486 eta 1493 artean eraiki ziren.
Frantziako Iraultza gertatu zenean altzariak eta objetu sakratu guztiak erre egin ziren eta "Arrazoiaren tenplu" bihurtua izan zen. 1801eko konkordatoak aurreko erlijio erabilera itzuli zion. Graveran apezpikuak dorreen txapitel edo orratzak eraiki zituen eta 1854an bukatu zituzten. Horretarako eliztarrei "soldata" bat eskatu zien bost urtetan zehar.

## Iruditegia

* Katedralaren ikuspegia.
* Aurrealdea.
* Sarrera.
* Katedralaren atzealdea.
* Barnealdea.
* Organoa.
* Beirateak.
* Kereon kalea.
* 2015eko Cornouailleko jaialdia.
* Saint-Corentin enparantza.

## Kanpo estekak

* Datuak: Q2419151
* Multimedia: Cathédrale Saint-Corentin de Quimper / Q2419151
# Quimperlé

Quimperlé (bretainieraz: Kemperle) Bretainiako Finistère departamenduko udalerri bat da, Bro Kernev lurralde historikoan dagoena.

## Geografia

Lorient eta Quimper arteko errepidean kokaturik dago, Isoe eta Ellé ibaiek bat egin eta Laïta ibaia eratzen den gunean.

## Historia

Neanderthalen garaiko aztarnak aurkitu izan dira eta hainbat trikuharri ere badaude inguruan.
V mendearen hasieran Villa Anaurot izeneko asentamentu batian zen baina normandiarrek 868 urtean suntsitu zuten.
XII mendean Gurutze Santuaren abadetxea eraiki zen eta honen inguruan hazi zen Quimperlé. Al-Idrisi geografo arabiarrak honela deskribatu zuen "Kimberlik" 1154 urtean: "ongi kokaturiko hiri bat, txikia eta animatua, merkatu aktibo eta industria ugari dituena". Azkar aberastu zen eta XIII mendean Joan I.a Bretainiako dukeak harresiz inguratu zuen beheko hiria (alde historikoa). XIV mendean San Migel eliza eraiki zen muino batean.

## Ondasun nabarmenak

* San Migel eliza.
* Gurutze Santuaren abadetxea.
* Merkatua.
* Alde zaharreko etxeak.
* Pont Fleuri zubia.

## Herri senidetuak

* Athenry, Irlanda

## Kanpo estekak

* Datuak: Q235382
* Multimedia: Quimperlé / Q235382
# Quimi Portet

Quimi Portet (Vic, Bartzelona, 1957ko urriaren 20a-) abeslari eta musikari kataluniarra da. Ezaguna egin zen El Ultimo de la Fila taldekide eta sortzaile moduan, Manolo Garciarekin batera.
Taldea desegitean, bakarkako lanari ekin zion, beste musika bide batzuetatik, hizkuntzatik hasita. Izan ere, katalunierazko lanak egiten ditu ordutik.
Bestela, azken urteotan Euskal Herriarekin loturak estutu izan ditu, euskara ikasten hasiz. Ruper Ordorikak antolatuta 2007ko azaroan bere lehenengo bira egin zuen gurean.

## Diskografia bakarka

* 1987: Persones estranyes (Gasa)
* 1997: Hoquei sobre pedres (Perro Records/Chrysalis)
* 1999: Cançoner electromagnètic (Quisso Records/Chrysalis)
* 2001: Acadèmia dels somnis (Quisso Records)
* 2004: La Terra és plana (Quisso Records/Música Global)
* 2007: Matem els dimarts i els divendres (Quisso Records/Música Global)
* 2016: Puto cafè amb llet espanyol (Baleària)

## Ikus, gainera

* Katalunierazko musika
* Kataluniako musika

## Kanpo estekak

* (Katalanez) Quimi Porteten webgune ofiziala
* Datuak: Q4894662
* Multimedia: Quimi Portet / Q4894662
# Radio Futura

Radio Futura, Espainiako pop rock musika talde bat da. 1979an Madrilen sortu zen, Movida madrileña delakoaren hasieran. Taldekide sortzaileak Santiago Auserón eta Luis Auserón anaiak eta Enrique Sierra izan ziren.
Beren abesti ospetsuenak honakoak izan ziren: Enamorado de la moda juvenil (1980), Escuela de calor (1984), Semilla negra (1984), Annabel Lee (1987), Veneno en la piel (1990) eta Corazón de tiza (1990).

## Diskografia
### Diskoak

* Música Moderna (1980)
* La ley del desierto, La ley del mar (1984)
* De un país en llamas (1985)
* La cancón de Juan Perro (1987)
* Escueladecalor: El Directo de Radio Futura (1989)
* Veneno en la piel (1990)
* Tierra para baila (1992)
* Rarezas: Radio Futura (1992)

### Bildumak

* Box Set (1992)
* Simplemente lo mejor (1996)
* Memoria del porvenir (1998)
* Caja de canciones (2003)
* Paisajes eléctricos. Lo mejor de Radio Futura (1982-1992) (2004)

## Omenezko diskoak

* Arde la calle. Un tributo a Radio Futura (2004)

## Kanpo estekak

* Datuak: Q3142322
# Radio Galega

Radio Galega (RG) Galiziako irrati kate publikoa da CRTVG kudeatzen duena eta galizieraz emititzen duena.
Informazio orokorra ematen dute.
Honetaz gain, irrati-formula eskaintzen duen Radio Galega Música aipatzekoa da, baita SonGalicia Radio ere, Galiziako musika emititzen duena.

## Kanpo estekak

* (Galizieraz) RGren programazioa
* Datuak: Q3124708
* Multimedia: Radio Galega / Q3124708
# Radio Flyer (filma)

Radio Flyer, 1992ko Richard Donner estatubatuar zinema zuzendariaren fantasiazko drama film bat da. Lorraine Bracco, John Heard, Elijah Wood, Joseph Mazzello, Adam Baldwin eta Ben Johnson aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
Mike (Elijah Wood) eta Bobby (Joseph Mazzello) anaiak diren bi mutiko dira, eta Mary (Lorraine Bracco) ama eta Jack "Erregea" (Adam Baldwin) aita ordearekin batera bizi dira. Aurrez, beren aitak ama eta bi haurrak abandonatu eta ama aita ordearekin bigarren aldiz ezkondu zen. Halere, Jack aita ordea alkoholikoa eta bi haurrekin tirano hutsa da, hiru senideei "Erregea" dei diezaioten derrigortzen ditu eta Bobby jo ere egiten du, baina haurrak ez diote amari ez poliziari ezer esaten, amak azkenean zoriontasuna lortu duela eta berau ez zapuzteko. Horregatik, bi haurrek aita orde gaiztoarengandik ihes egiteko fantasiazko mudnu bat sortuko dute, eta hegan egitea amesten dutenez, "Radio Flyer" deritzon beren jostailuzko gurditxoa benetako hegazkin batean bilakatuko dute, hartan Bobbyk hegaz "Erregeak" inoiz atzemango ez duen leku batera joan dadin.

## Aktoreak

* Lorraine Bracco: Mary
* John Heard: Jim Daugherty
* Elijah Wood: Mike haurra
** Tom Hanks: Mike heldua / Narratzailea (krediturik gabe)
* Joseph Mazzello: Bobby
* Adam Baldwin: Jack "Erregea"
* Ben Johnson: Geronimo Bill
* Garette Ratliff: Chad
* Thomas Ian Nicholas: Fergie

## Kanpo estekak

* IMDBko fitxa irakurgai (Ingelesez)
* Datuak: Q12128282
# Radio Euskadi

"Radio Euskadi" Euskal Herriko irrati kate beteranoa da, "EITB" talde publikoan sartutakoa 1983tik. Gaur egun, herrialdeko entzunenetarikoa da.
gaztelaniaz emititzen du, euskarazko bere baliokidea "Euskadi Irratia" izanda.

## Historia

1946ko abenduaren 21ean hasi ziren emititzen Mugerre herritik (Lapurdi), erbestetik, orduko Eusko Jaurlaritzak abiaturik "Radio Euzkadi, la Voz de la Resistencia Vasca" izenarekin. Bulego nagusiak Donibane Lohizunen zortzi urtez egon ziren, 1954an bortxaz eta Francoren presioengatik itxi zituzten arte.
Bederatzi urte igaro ondoren, 1965eko uztailaren 10ean ekin zioten emisioari berriro, orduan Caracasetik (Venezuela). Hegoamerikako herrialde hartan segitu izan zuten 1977 arte.

## Entzuleak

"Radio Euskadi"ren entzuleen bilakaera :
| | 2000 | 2001 | 2002 | 2003 | 2004 | 2005 | 2006 | 2007 | 2008 | 2009 |
| Milaka entzule | 149 | 187 | 230 | 255 | 259 | 252 | 233 | 220 | 231 | 182 |
| Sources : "Estudio General de Medios", 2000-2009. |||||||||||

### 2009ko hauteskundeak eta entzulegoaren gainbehera

2006tik 2008ra 220.000 eta 233.000 entzule izan ostean, 2009ko aldaketa politikoak eragina izan zuen entzule kopuruan, eta urtebetean maiatzeko hauteskundeen ondorengo aldaketek eta Xabier Lapitz bezalako esatarien kaleratzeek entzulegoan jaitsiera nabarmena eragin zuten. 2009ko abenduan Radio Euskadik urte hasieran baino ehun mila entzule gutxiago zituen, zehazki 156.000 entzule.

## Esatariak eta irratsaioak

* Roge Blasco ("Levando anclas").
* Javier Vizcaino ("Mas que palabras").
* Dani Álvarez ("Ganbara").
* Félix Linares eta Kike Martín ("Pompas de papel")

## Frekuentziak

Euskalteleko telebistaren 164. dialean, interneten bidez eitb.eus-ean eta LTDez gainera, hona hemen bere irrati-frekuentziak:
Araba
* Amurrio: 89.7 FM
* Bóveda (Gaubea): 94.8 FM
* Kuartango: 97.5 FM
* Samaniego: 87.9 FM
* Santikurutze Kanpezu: 90.1 FM
* Gasteiz: 90.9 FM
Gipuzkoa
* Arrasate: 93.4 FM
* Beasain: 99.4 FM
* Eibar: 98.2 FM
* Irun/Jaizkibel: 96.5 FM
* Legazpi: 103.8 FM
* Donostia: 90.5 FM
* Tolosa: 96.9 FM
* Bergara: 95.7 FM
* Zarautz: 98.0 FM
Bizkaia
* Bermeo: 92.4 FM
* Bilbo: 91.7 FM
* Karrantza: 96.6 FM
* Ziortza-Bolibar: 103.2 FM
* Balmaseda: 95.7 FM
Nafarroa Garaia
* Bozate: 104.8 FM
* Lesaka: 98.6 FM
* Lizarra: 102.8 FM
* Irañeta: 99.0 FM
* Izaba: 100.4 FM
* Leireko monasterioa: 107.4 FM
* Iruñea: 104.3 FM
* Tutera: 103.8 FM
* Ipar Euskal Herriko, Errioxak, Kantabriako eta Burgosko probintziako gertuko lekuetan ere entzungaia da.

## Ikus, gainera

* Euskal Herriko hedabideak

## Erreferentziak

* ↑ https://web.archive.org/web/20091214031210/http://www.deia.com/2009/12/11/ocio-y-cultura/comunicaci%C3%B3n/radio-euskadi-registra-el-peor-dato-de-los-ultimos-anos-tras-perder-100000-oyentes Radio Euskadi pierde 100.000 oyentes Deia egunkariko albistea.

## Kanpo estekak

* (Gaztelaniaz) "Radio Euskadi"ren webgunea
* Datuak: Q3100760
* Multimedia: Radio Euskadi / Q3100760
# Radio Free Europe/Radio Liberty

Radio Free Europe/Radio Liberty (euskaraz: «Europa Aske Irratia/Askatasuna Irratia») Ameriketako Estatu Batuetako Gobernuak finantzaturiko nazioarteko irrati katea da, ekialdeko Europan, erdialdeko Asian eta Ekialde Hurbilean zehar igortzen duena. 1949an sortua, hasieran Munichen eta 1995etik aurrera Pragan izan du egoitza. Egun 20 hizkuntzaz lan egiten du

## Kanpo estekak

* Datuak: Q485500
* Multimedia: Radio Free Europe/Radio Liberty / Q485500
# Radio Ga Ga

Radio Ga Ga Queen rock talde ingelesak 1984an The Works bildumaren barnean kaleratu zuen abestia da.

## Kanpo estekak

* Queen taldearen Radio Ga Ga abestiaren bideoklipa entzungai eta ikusgai (Ingelesez)
* Datuak: Q605031
# Radio Hat

Radio Hat (ingeleraz "irrati kaskoa") kasko kolonial bat erabiltzen zuen irrati eramangarria izan zen eta 32 km distantzia erradioan zeuden irrati estazioak harrapatzeko gaitasuna zuen.

## Kanpo estekak

* Datuak: Q4387686
* Multimedia: Radio Hat / Q4387686
# Radio Kerry

Radio Kerry (euskaraz: «Kerry Irratia») Irlandako hego-mendebaldeko Kerry konderriko irrati kate bat da. Orokorrean konderri honetako albisteak, kirolak (batez ere futbol gaeliko eta hurling partiduak) eta tokian-tokiko gertakariei buruz berri ematen du, irlandar musika herrikoiari buruzko irratsaioak ere eskaintzen dituelarik. 1989an sortu eta 1990ean emititzen hasi zen. Bere egoitza nagusia Tralee hirian du, halere Killarney eta Cahersiveen udalerrietan ere banatutako estudioak baditu.
Nagusiki eta orokorrean ingelesez hutsean aireratu ohi da, halere irlanderaz aireratzen diren irratsaio bat edo beste ere badu (Caint Chiarraí irratsaioa kasu).
Irrati honen iragarkietako lelo nagusia Kerry, The Kingdom ("Kerry, Erresuma") izan ohi da, antzinako Kerry Erresuma gaelikoa oroitaraziz, bertakoek konderri honi maiz ingelesez The Kingdom ezizenaz ere deitu ohi diotelarik.
Kerry konderrian 6.2 MHz - 97.6 MHz frekuentzien artean emititu ohi du.

## Kanpo estekak

* Radio Kerry irrati katearen webgunea (Ingelesez)
* Datuak: Q3756376
# Radio Exterior de España

Radio Exterior de España, Espainiako irrati kate publiko bat da, Radio Nacional de España irrati publiko kate multzokoa. 1942eko martxoaren 15ean sortua izan zen. Mundu osoan aireratzen da, orduoro Espainiako azken berriak eman eta herrialde horretako kultura, gizartea eta politikari buruzko irratsaioak eskeintzen ditu.
Gaztelaniaz gain, ingeles, frantses, arabiera, errusiera, portuges eta ladinozko irratsaioak ere aireratzen ditu.

## Kanpo estekak

* Webgune ofiziala (Gaztelaniaz)
* Datuak: Q2126117
* Multimedia: Radio Exterior de España / Q2126117
# Pio VI.a

Pio VI.a, sortzez Giovanni Angelo Braschi (Cesena, 1717ko abenduaren 25a - †Valence, 1799ko abuztuaren 29a), Eliza Katolikoaren 250. Aita Santua izan zen 1775 eta 1799 urteen bitartean.

## Bizitza

Kardinal egin zuten 1773an eta babesle izan zuen Klemente XIV.aren ondorengo izan zen. Nepotismoa eta estatu boteretsuen arteko elkartasunezko politika bultzatu zituen. Auctorem fidei buldaren bidez (1794) jansenismoa gaitzetsi zuen berriro ere.
Frantziako Iraultzak ekarri zizkion ordea arazorik larrienak; duda-mudan ibili zen apaizgoaren konstituzio zibilari zegokionez (1790) eta bera bezala frantses apaiz asko zer egin jakin gabe geratu ziren. 1791. urtean konstituzioa eta iraultza gaitzetsi, eta bere inguruan onartu zituen Frantziatik egotzitako apaizak. Frantziako Iraultzak Italian izan zezakeen arrakasta ikusirik, Napoleon Bonapartek 1796. urtean eskaini zizkion bake baldintza gogorrak onartu behar izan zituen. Hala Pastoralis sollicitudo buldaren bidez Frantziako Iraultza onartu zuen.
Elizaren Estatuak gordetzen saiatu zen, baina Frantziak inbaditu zituen eta Tolentinoko ituna sinatzera behartu zuten 1797an. Josef Bonaparte ministro izendatu zuten Erroman eta Direktorioak Erromako Errepublika aldarrikatu zuen 1798an. Pio VI.a Aita Santua atxilotu zuten eta Valenceko presondegian espetxeratu. Hantxe hil zen handik gutxira.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2016/01/09 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Euskaltzaindia. 129. araua: Aita santuen izenak. .

## Kanpo estekak

* Datuak: Q128019
* Multimedia: Pius VI / Q128019